text: Dist Meniadus : "Biaus dous sire,
   N'aiez vers moi courrous ne ire
   Se je vostre fille gardai ;
   Car onques vers li ne pensai,
   Si me doinst Diex de ci partir,
   Riens dont me deüssiez haïr.
   Ne savoie qui ele estoit,
   Fors ce k'entendre me faisoit ;
   Car sachiez bien, se je seüsse
   Que o moi vostre fille eüsse,
   Je le vous eüsse mandé.
   Ce vous di je par verité."
   Lors dist Carmans qu'il l'en savoit
   Bon gré, et qu'il l'en mercioit,
   Et se peneroit dou merir
   S'il en povoit en lieu venir.
   Meniadus moult l'en mercie
   Et moult envers lui s'umelie.
  